Jozef a Mária nemuseli rozposielať žiadne oznámenia o narodení dieťaťa, aj tak sa u nich striedala jedna návšteva za druhou. Najskôr prišli pastieri z okolitých pastvín, ktorí vraj počuli o narodení tohto zvláštneho dieťaťa od anjela. V Jeruzalemskom chráme vítajú malého Ježiša Simeon aj prorokyňa Anna. Neskôr prichádzajú mudrci z východu, ktorí nasledovali špeciálnu hviezdu, hľadajúc „novorodeného židovského kráľa“.